cyanic-selkie/wikianc huggingface dataset:
Múhameð
Uppvaxtarár Múhameðs
Múhameð átti seinna eftir að fylgja frænda sínum í verslunarleiðangra og fræðast um umheiminn. Múhameð giftist auðugri ekkju sem hét Khadijah árið 595, og eignaðist með henni sex börn, tvo syni sem dóu í æsku og fjórar dætur. Aðeins eitt barnanna, hún Fatíma, eignaðist barn og er hún ættmóðir Sjía-manna. Múhameð átti margar konur eftir að Kadisja dó. Öll börnin voru fædd áður en hann byrjaði að kenna íslam.
Köngulóarmaðurinn (kvikmynd)
Söguþráður
Peter, í búningnum, skilar líki Normans á heimili hans og Harry sér hann fara og telur Kóngulóarmanninn ábyrgann. Á jarðarför föður síns segist Harry ætla að hefna sín á Köngulóarmanninum. Á jarðarförinni segir Mary Jane Peter að hún sé ástfangin af honum, en hann hafnar henni til að vernda hana... Myndin endar svo á Köngulóarmanninum að sveifla sér um borgina.
Múhameð
Byrjar að kenna íslam
Árið 610 fékk Múhameð vitrun frá erkienglinum Gabríel sem sagði honum að hann væri spámaður Guðs og bæri að breiða út boðskap hans, þrem árum seinna byrjaði Múhameð að predika opinberlega í Mekka, flestir sem á hann hlustuðu virtu hann ekki viðlits en nokkrir hlustuðu á hann og hann byrjaði að safna um sig litlum hóp fylgjenda.
Þegar fylgjendum Múhameðs fjölgaði fóru ættbálkaleiðtogarnir í Mekka að óttast að hann gæti ógnað stjórn þeirra yfir Mekka. Bæði kona Múhameðs og frændi dóu árið 619 en eftir dauða frændans naut hann ekki lengur verndar Hashim ættbálksins. Þá neyddist hann til að senda hluta þeirra í skjól til Axum ríkis sem er í dag á sama landsvæði og Eþíópía en sjálfur náði hann að leita skjóls innan ættar sinnar. Það kom að öll ættin hans var bannfærð.
Múhameð taldi boðskap sinn samhljóða trú gyðinga en með því var hann að reyna að kaupa sér vinskap þeirra. Hann bauð kristnum og gyðingum að halda trú sinni ef þeir borguðu ákveðinn skatt, en það endaði með því að hann gerði allar eignir þeirra upptækar. En heiðingja vildi hann kúga til trúar.
Þjóðernisvitund Múhammeðs fer að aukast og hann býr til útvalningarsögu fyrir þjóð sína. Hann segir: „Hið helga stríð, dsjihad, sé hin fremsta skylda við Allah“. Hann sagði að trúin hafi brenglast hjá „ritþjóðunum“ og að það væri köllun hans að leiðrétta það. Hann fór að gera jafnmikið úr sérstöðu sinni gagnvart gyðingum og hann gerði úr hvað þeir voru líkir áður. Hann lýsti því yfir að íslam væri nýr átrúnaður og um leið þjóðleg arabísk trúarbrögð með því að nú áttu menn að snúa sér til Mekka þegar þeir bæðust fyrir en áður snéru þeir til Jerúsalem. Einnig var tíma föstunnar breytt, áður átti að fasta á friðþægingardegi gyðinga en nú átti að fasta í mánuðinum ramadan, en í þeim mánuði sagði Múhameð að Kóraninn hafi verið opinberaður.
Flóttinn frá Mekka
Boðskapur Múhameðs féll vel að hugmyndum gyðinga sem bjuggu í Medina. Það var litið alvarlegum augum hjá Aröbum að Múhameð skyldi flytja til Medina því með því varð bræðralag trúarinnar æðra ættartengslum. Í þessum nýju heimkynnum Múhameðs fóru stjórnmálahæfileikar hans að segja til sín og náði hann á skömmum tíma nær öllum völdum í sínar hendur. Hann kom því þannig fyrir að öllum málum skyldi skotið til Allah og spámanns hans.
15. mars árið 624 börðust múslimar og íbúar Mekka nálægt Badr. Þó að herlið Mekka væri tvöfalt fjölmennara tókst múslimum að vinna sigur.
Snýr vörn í sókn
Múslimar álitu að sigurinn við Badr hefði unnist fyrir tilskipan Allah, eftir sigurinn rak Múhameð alla gyðinga út úr borginni og eftir það voru nánast allir íbúar Medina múslimar.
Árið 625 réðst Abu Sufyan hershöfðingi frá Mekka á Medina með 3000 menn, þó að Abu Sufyan hefði unnið bardagann þá missti hann of marga menn til þess að elta múslimana inn í Medina.
Árið 627 réðst Abu Sufyan aftur á Medina, hann fékk hjálp frá gyðingaættbálknum Banu Qurayza sem Múhameð hafði rekið út úr Medina. En Múhameð hafði látið grafa skurð í kringum Medina og tókst að verjast öllum árásum Abu Sufyan.
Eftir bardagann var öllum karlmönnum og táningsdrengjum úr Banu Qurayza ættbálknum slátrað og konurnar og börnin voru seld sem þrælar.
Allah bauð að það ætti að brjóta alla til hlýðni við sig og söfnuð sinn. „Berjizt við þá, unz lokið er áþján og trúin á Allah ríkir öllum ofar. Láti þeir af, er Allah kunnugt um gerðir þeirra; en snúi þeir við, skuluð þér vita, að Allah mun vernda yður. Hann er hjálparhellan og verndarinn bezti.“
Snýr aftur til Mekka
Árið 628 voru múslimar orðnir svo voldugir að Múhameð þorði að snúa aftur til Mekka sem friðsamur pílagrímur. Með honum í för voru 1600 múslimar. Eftir nokkrar samningaviðræður var samningur undirritaður í smábænum al-Hudaybiyah nálægt Mekka, sem gaf múslimum leyfi til að ferðast til Mekka í pílagrímsferðir. Samingurinn var rofinn árið 630 og Múhameð réðst á Mekka með yfir 10.000 menn. Þegar íbúar Mekka sáu fjölda liðsmanna Múhameðs þá gáfust þeir upp án nokkurrar mótspyrnu. Átta árum eftir að Múhameð flúði frá Mekka sneri hann aftur sem sigurvegari.
632 í sinni síðustu för til Mekka hélt hann ræðu á fjallinu Arafat þar sem hann hvatti menn sína til sáttvísi, hófsemdar í hefndum og að fara vel með konur sínar. Hann sagði að allir múslimar væru bræður. Í þessari för fylgdu honum þúsundir manna alls staðar af Arabíu til Mekka og er löggild fyrirmynd síðari pílagrímsferða múslima.
Múhameð dó 8. júní árið 632, 63 ára gamall eftir skammvinn veikindi (talið er að hann hafi þjáðst af malaríu). Rúmum 100 árum eftir dauða hans höfðu múslimar lagt undir sig stór landsvæði allt frá miðausturlöndum til Spánar.
Þegar múslimar hófu útrás út af Arabíuskaga og lögðu undir sig Mið-Austurlönd og Norður-Afríku þá slepptu þeir því að herja á Axum-ríki. Þjóðsagan segir að það sé vegna þess að Múhameð sjálfur hafi sagt að láta eigi þá í friði í þakklætisskyni fyrir hjálpina fyrrum.
Er arabar lögðu undir sig lönd þá fóru þeir fram undir svörtum fána líkt og liðsmenn ISIS gera í dag, enda telja þeir sig vera réttkjörna arftaka Múhameðs.
Ari Matthíasson
Ari Matthíasson (f. 15. apríl 1964) er íslenskur leikari og fyrrverandi þjóðleikhússtjóri.
Sírnir
Sírnir er íslenskt karlmannsnafn.
Hellulitur
Hellulitur var notaður til að lita vaðmál svart fyrr á tímum, einkum fínni voð sem var þæfð og notuð í spariföt.
Hellulitur var seldur hjá kaupmönnum ásamt öðrum íblöndunarefnum sem þurftu til að liturinn festist í ullinni s.s. blásteini og járnvitrióli.
Lengdargráða
thumb|right|Jörðin með lengdargráðum Lengdargráða (oft táknað með λ), lýsir staðsetningu á jörðinni austan eða vestan við núllbaug sem gengur í gegnum Royal Greenwich Observatory í Greenwich á Englandi. Daglínan liggur að hluta til eftir þeim lengdarbaug sem er gagnstæður núllbaugnum við 180°. Hún er þó ekki lengdarbaugur heldur pólitískt ákvörðuð lína milli tveggja tímabelta. Hádegisbaugur er stórbaugur sem tengir saman punkta með sömu lengdargráðu.
Lýsing
Tiltekna lengdargráðu má sameina við tiltekna breiddargráðu til þess að gefa nákvæma staðsetningu á yfirborði jarðar.
Ólíkt breiddargráðu, sem er alltaf um það bil 111 km löng á yfirborði jarðar, þá er lengd lengdargráðunnar breytileg, allt frá 0 til 111 km, þ.e. km (111 km margfaldað með kósínus breiddargráðunnar). Á pólunum hefur lengdargráða enga lengd, en á miðbaug er hún jafnlöng breiddargráðunum.
Lengdargráðu í tilteknum punkti má finna með því að reikna tímamismuninn milli þess punkts og alheimstímans (UTC) í Greenwich. Þar sem 24 klukkustundir eru í einum degi, og 360 gráður í hring, þá er tilfærsla sólar á himni 15 gráður á klukkustund (360°/24 klst = 15°/klst). Þannig er ljóst að ef tímabelti þar sem einhver er staddur er þremur tímum á undan UTC, þá er viðkomandi nálægt 45° lengdargráðu (3 klst × 15°/klst = 45°). Það er „nálægt“ en ekki „á“ vegna þess að punkturinn getur verið hvar sem er í tímabeltinu, og þar að auki eru tímabelti ákveðin pólitískt, þannig að miðjur þeirra og jaðrar liggja oft ekki á lengdarbaugum með 15° mismun. Til þess að reikna þetta nákvæmlega á þennan hátt þarf því tímamælitæki (t.d. klukku) sem er stillt á UTC, og svo þarf að finna réttan staðartíma með því að athuga gang sólar eða með stjörnufræðilegri athugun.
Lengdarbaugar
Lína allra punkta á sömu lengdargráðu er kölluð lengdarbaugur, og er hálfur hringur frá norðurpól til suðurpóls (180° af hring).
Hægt er að draga óteljandi marga hringi umhverfis jörðina með þeim hætti sem lýst er að ofan, á milli pólanna. Þessir hringir eru kallaðir lengdarbaugar, og eru þeir allir jafnir að stærð. Þeir koma allir saman á tveimur punktum, á norðurpólnum og suðurpólnum.
Hofsvallagata
Hofsvallagata er tengibraut í vesturbæ og á Melunum í Reykjavík. Hún liggur frá Túngötu í norðaustri til Ægisíðu í suðvestri. Hámarkshraði á henni er 50 km/klst. Sundlaug Vesturbæjar er við Hofsvallagötu, einnig Melabúðin, og verkamannabústaðir og fleira íbúðarhúsnæði.
Matvælafræði
Matvælafræði er vísindagrein sem fjallar um öll tæknileg atriði í tengslum við matvæli, frá slátrun eða uppskeru að matreiðslu og neyslu. Matvælafræði er stundum skilgreind sem undirgrein búfræði og er venjulega aðgreind frá næringarfræði.
Matvælafræðingar fást meðal annars við þróun matvæla, þróun framleiðsluaðferða í matvælaframleiðslu, þróun matarumbúða og rannsóknir á geymsluþoli matvæla.
Drykkur
thumb|200px|[[Appelsínusafi.]]
Líffræði
Þegar mannslíkaminn verður fyrir vökvaskorti upplifir hann þorsta tilfinningu. Þessi tilfinning veldur ósjálfráðri þörf fyrir að fá sér að drekka. Undirstúka heilans stýrir þorsta og er hann svar við smávægilegum breytingum elektrólýta í líkamanum.
Það eru margar tegundir drykka, eins og:
Stundum eru súpa og jógúrt kölluð drykkir.
Vesturgata
thumb|400 px|Sjómannsbýli við Vesturgötu árið [[1836, sennilega kotið Helluland sem stóð norðan við Vesturgötu 11 nálægt þeim stað sem áður var veitingahúsið Naustið. Teikning eftir Auguste Mayer]] thumb|Vesturgata seint á 19. öld til 1900. thumb|Vesturgata 3 Vesturgata er gata í vesturbæ Reykjavíkur. Hún liggur frá Aðalstræti í austri til Ánanausta í vestri. Flest húsin við hana eru íbúðarhús, en þar eru einnig nokkur fyrirtæki. Hámarkshraði er 30 km/klst.
Vesturgata heitir svo vegna þess að hún liggur í vesturátt frá miðbænum, en hét áður Hlíðarhúsastígur, eftir kotinu Hlíðarhúsum sem forðum stóð við hana. Seinna hét hún Læknisgata, sem kom til vegna húss sem landlæknir bjó í og stóð á Hlíðarhúsavelli (nú Ránargata 13). Læknisgötunafnið varð Vesturbæingum þó aldrei munntamt. Þeir kölluðu hana alltaf Hlíðarhúsastíg, eða Stíginn, og Vesturgötu nafnið átti líka örðugt uppdráttar, því að langt fram yfir aldamótin 1900 töluðu menn um að fara vestur á Stíg.
Angela Davis
thumb|250px|Angela Davis árið 2010.
Angela Yvonne Davis (fædd 26. janúar 1944) er bandarískur aðgerðasinni, heimspekingur og fræðimaður. Hún er prófessor við Kaliforníuháskóla í Santa Cruz.
Æviágrip
Davis fæddist í afrískri-amerískri fjölskyldu í Birmingham í Alabama og nam frönsku við Brandeis-háskóla og heimspeki við háskólann í Frankfurt í Vestur-Þýskalandi. Davis lærði hjá heimspekingnum Herbert Marcuse í Frankfurtskólanum. Davis varð á þessum árum virk í róttækum vinstrisinnuðum stjórnmálum. Þegar hún snéri aftur til Bandaríkjanna stundaði hún nám við Kaliforníuháskóla í San Diego áður en hún flutti til Austur-Þýskalands þar sem hún lauk doktorsprófi við Humboldt-háskólann í Berlín. Eftir heimkomu til Bandaríkjanna gekk hún til liðs við kommúnistaflokkinn og tók þátt í fjölmörgum málum, þar á meðal seinni bylgju femínistahreyfingarinnar og herferðinni gegn Víetnamstríðinu. Árið 1969 var hún ráðin sem lektor í heimspeki við Kaliforníuháskóla í Los Angeles (UCLA). Háskólaráð UCLA rak hana fljótlega úr starfi vegna aðildar hennar að kommúnistaflokknum. Eftir að dómstóll úrskurðaði það ólöglegt rak háskólinn hana aftur, í þetta sinn fyrir eldfimt orðalag.
Næringarfræði
Næringarfræði er vísindagrein innan heilbrigðisvísinda og náttúruvísinda og snýst hún um rannsóknir á tengslum næringar og heilsu og fjallar um næringarefna í líkama mannsins.
Gönguskörð
Gönguskörð eru byggðarlag og dalur í vestanverðum Skagafirði, rétt norðan og vestan við Sauðárkrók, inn á milli Molduxa að sunnan og Tindastóls að norðan. Þegar komið er skammt inn í Gönguskörðin klofna þau í þrjár álmur. Sú syðsta liggur suður í Víðidal á Staðarfjöllum, sú í miðið liggur til suðvesturs og heitir þar Kálfárdalur en sú þriðja og breiðasta liggur norður með Tindastóli. Gönguskarðsá rennur um skörðin og safnar í sig mörgum smærri ám.
Sírus
Sírus er íslenskt karlmannsnafn.
Gönguskörð
Nokkrir bæir eru enn í Gönguskörðum en margir eru komnir í eyði. Í dalsmynninu norðanverðu, undir Tindastóli, er bærinn Skarð, sem líklega hét áður Gönguskarð. Við hann var Skarðshreppur kenndur. Skíðaland Sauðárkróksbúa er í Tindastóli og margar vinsælar gönguleiðir eru á þessu svæði.
Elka
Elka er íslenskt kvenmannsnafn.
Young Royals
Young Royals eru sænskir sjónvarpsþættir sem voru skapaðir af Lisa Arnbjörn, Lars Beckung og Camilla Holter. Þættirnir hófu göngu sína þann 1. júlí 2021 þegar fyrstu seríunni var streymt inn á Netflix. Serían gerist í menntaskólanum Hillerska, sem er heimarvistarskóli fyrir yfirstéttarkrakka, og fjallar um prins Wilhelm sem er annar í erfðaröðinni að sænsku krúnunni. Þar sjáum við hann feta sín fyrstu skref í menntaskóla, kynnast fyrstu ástinni og öllu því drama sem fylgir unglingsárunum.
Sería 1
Fyrsta sería hefst á því að prins Wilhelm, yngri sonur Kristinu drottingar af Svíþjóð, lendir í slagsmálum þar sem hann er að skemmta sér á næturklúbbi. Til þess að halda heiðri konungsfjölskyldunar er Wilhelm sendur í Hillerska heimavistarskólann þar sem eldri bróðir hans, Erik, lærði. Við kynnumst fljótlega öðrum nemendum í skólanum eins og August, sem er frændi Wilhelms og þriðja árs nemi, sem tekur Wilhelm undir sinn væng til að byrja með í skólanum. Aðrir nemendur eru m.a. Felice, sem er yfirstéttarstúlka sem á í erfiðleikum með að standast kröfur foreldra sinna og svo systkinin Simon og Sara sem eru ekki hluti af yfirstéttarkrökkunum heldur eru börn einstæðrar móður sem innflytjendi frá Rómensku Ameríku. Þau búa í Bjärstad sem er bær í nágrenninu og taka strætó í skólann. Simon syngur einnig í skólakórnum og fær oft að syngja sóló. Í fyrstu er Wilhelm afar óánægður yfir því að hafa verið sendur í skólann en það breytist fljótt þegar hann fer að kynnast hinum nemendunum og gengur til liðs við siglingaliðið.
Felice er heltekin af Wilhelm og þráir ekkert heitar en að þau verði kærustupar. Wilhelm hefur lítinn áhuga á því þar sem hann er fljótt orðinn ástfanginn af Simon. Simon sýnir honum hvernig líf utan yfirstéttarinnar er þar sem þeir fara saman á fótboltaleik og fá sér pylsu. Sara, sem er með Asbergers og ADHD, vingast við Felice og hjálpar henni að sjá um hestinn sinn. Felice hefur nefnilega engan áhuga á reiðmennsku en stundar það, þrátt fyrir hræðslu sína á hestum, því móðir hennar vill að hún geri það.
Wilhelm er rétt að byrja að átta sig á því að hann er hrifinn af strák þegar líf hans gjörsamlega umturnast. Bróðir hans Erik deyr í bílslysi. Það veldur því að skyndilega er Wilhelm orðinn krónprins Svíþjóðar. Wilhelm snýr aftur í skólann þar sem hann reynir að takast á við sorgina og á sama tíma samband sitt við Simon. Eina nóttina þar sem Simon og Wilhelm eru í ástaratlotum sér August til þeirra innum glugga og tekur þá upp á myndband án þeirra vitundar. August veit í fyrstu ekki hvað hann á að gera við videóið en ákveður síðan að dreifa því á netinu eftir að Wilhelm lætur það útúr sér við vini August að fjölskylda hans sé gjaldþrota og að August hafi ekki lengur efni á að vera í skólanum.
Myndbandið breiðist út eins og eldur um sinu á netinu og veldur alþjóðlegu hneyksli. Kristina drottning neyðir Wilhelm til að koma opinberlega fram í viðtali og neita því að hann sé annar strákurinn í videóinu. Þar með brýtur hann hjarta Simon sem stóð í þeirri meiningu að Wilhelm ætlaði að koma út úr skápnum. Wilhelm heimsækir Simon eftir viðtalið þar sem Simon segir honum að hann vilji ekki vera í leynilegu ástarsambandi þegar Wilhelm stingur upp á því. Þeir slíta því sambandi sínu en síðasta daginn í skólanum fyrir jólafrí kveðjast þeir þar sem Wilhelm faðmar Simon og segir honum að hann sé ástfanginn af honum.
Þáttur 1
Wilhelm hefur eitt jólafríinu sínu einmanna í höllinni. Drottningin, móðir hans, vill reyna að tala við hann en Wilhelm finnst hún hafa svikið sig og vill ekkert með hana hafa. Simon kynnist Marcus sem er kunningi Söru. Sara fær skólastyrk til þess að flytja inn á heimavistina. Stelpurnar halda busavíxlu fyrir Söru til að bjóða hana velkomna á heimavistina. Eftir mönun frá stelpunum laumar Sara sér inn í partý hjá þriðja árs nemunum og kveikir í fána. Simon fær far hjá Marcus upp í skóla til að finna Söru. Í partýinu rekst hann á Wilhelm sem sér hann fá far aftur til baka með Marcus. Wilhelm er æfur út í frænda sinn, August, vegna myndbandsins og vill ná hefndum. Hann reynir hvað sem hann getur til að eyðileggja orðspor August innan skólans. August heldur að Sara hafi sagt Wilhelm að hann hafi póstað videóinu þegar Wilhelm frétti það í raun og veru frá Felice. Wilhelm sér videó af Simon og Marcus syngja saman í karaoke og gjörsamlega brotnar niður. Hann hringir bálreiður í móður sína og allt konunglega teymið. Hann bölvar þeim fyrir að þvinga sig til þess að neita sambandi sínu við Simon og hótar að afsala sér krónprinstitlinum.
Þáttur 2
Það er afmælisdagur Söru og hún fær reiðbuxur af flottustu og dýrustu gerð frá vinkonum sínum. Henni finnst óþæginlegt að fá svona dýra gjöf og það sem gerir það enn verra er að hún fær líka nýjar reiðbuxur frá mömmu sinni og Simon bara ekki eins flottar buxur. Wilhelm nýtir hvert tækifæri til þess að niðurlægja August og sannfærir þriðja árs nemana um að fjarlægja hann sem formann nemenda og fyrirliða í róðurliðinu. Drottningin er ekki parsátt við hvernig Wilhelm hótaði sér í símann og skipar að Wilhelm hætti í skólanum og sendir konunglega fulltrúa til að sækja hann. Wilhelm vill alls ekki yfirgefa skólann og streitist á móti. Þau ræða loks saman í síma og drottningin útskýrir fyrir honum að það sé betra fyrir hann sem prins að halda persónulegum samböndum sínum í felum og að hún sé tilbúin til þess að ræða hlutina þegar hann verður 18 ára. Hún krefst þess að hann sæki tíma hjá skóla sálfræðinginum sem hann samþykkir með þeim skilyrðum að hann þurfi ekki að hafa lífverði öllum stundum í skólanum. Á meðan þessu stendur bíðan hinir nemendurnir átekta. Simon reynir að hjálpa Wilhelm með því að biðla til skólastjórans án árangurs. Wilhelm fær að vera áfram í skólanum. Hann segir Simon hvernig fór og stingur aftur upp á leynilegu ástarsamband a.m.k. þar til þeir verði 18 ára sem Simon neitar aftur. Simon fer á deit með Marcus. Sara fattar að það var Felice sem sagði Wilhelm að August hefði póstað videóinu. Wilhelm og Felice fara að skjóta leirdúfur en strákurinn sem sér um skotvopnin er Marcus. Wilhelm er fullur afbrýðissemi og ekki hjálpar það þegar Simon neitar því að þekkja Marcus.
Þáttur 3
August er orðinn örvættingafullur um að það muni komast upp um hann vegna myndbandsins. Hann ákveður því að tala við stjúpföður sinn sem er lögfræðingur. Wilhelm byrjar að opnar sig við skólasálfræðinginn. Wilhelm og Simon lenda saman í hópverkefni í skólanum ásamt Söru og Henry. Simon segir Wilhelm að hann og Marcus séu ekki í sambandi. Róðrar liðið tekur þátt í keppni innan skólans sem þeir tapa. Vincent nýji fyrirliði liðsins kennir Simon um og Simon hættir í liðinu. Marcus mætir á svæðið til að hughreysta Simon og kyssir hann sem Wilhelm sér. Drottningin býður August á fund til sín þar sem hún tilkynnir honum að hann sé næstur í erfðarröðinni á eftir Wilhelm. Hún segir honum að vera tilbúinn til þess að flytja ræðu fyrir afmæli skólans þ.e.a.s. ef Wilhelm treystir sér ekki til þess að flytja ræðuna. Wilhelm er niðurbrotinn vegna Simon og Marcus. Wilhelm kyssir Felice sem Henry óvart sér.
Þáttur 4
Allir krakkarnir eru búnir að frétta um Wilhelm og Felice. Simon er afbrýðissamur og þeir Wilhelm rífast. Felice ásakar Wilhelm um að hafa notað sig þar sem Wilhelm kyssti hana bara til þess að gera Simon afbrýðissamann. Wilhelm biður hana afsökunnar og þau verða aftur vinir. Valentínusarballið er á næsta leiti og undirbúningur fyrir 18. aldar þema í hámarki. Simon bíður Marcus með sér á ballið sem afþakkar og segir að böll séu ekki fyrir sig. August fær símtal frá höllinni þar sem farið er yfir plan hans sem krúnuerfingi næstu 10 árin og hann fær létt sjokk yfir öllum reglum og skyldum sem fylgja starfinu. August segir Söru að hann sé næstur í erfðarröðinni á eftir Wilhelm. Þau eru búin að vera í leynilegu sambandi í einhverntíma en nú bíður August henni að koma með sér á ballið en hún afþakkar því hún er hrædd um hvernig Felice og hinar stelpurnar myndu bregðast við. Marcus snýst hugur og fer með Simon á ballið. Simon er hins vegar með allan hugan á Wilhelm. Wilhelm ákveður að hann þurfi að sætta sig við að Simon og Marcus séu saman og segir Simon það. Simon verður þá miður sín og eltir Wilhelm úr skóla byggingunni. Þeir enda á því að kyssast og líkur ballinu á því að Simon syngur sóló með frumsömdum texta með skólakórnum.
Þáttur 5
Ráðgjafi drottningarinnar Jan-Olof kemur til að hlýða á skólakórinn. Hann ákveður að kórinn skuli syngja gamla skólasönginn í upprunalegri útgáfu en ekki nýja textann eftir Simon. Simon verður reiður yfir þessu og kennir Wilhelm um sem botnar ekki í neinu þar til að Simon þarf að útskýra fyrir honum að textinn sé um Wilhelm og að konungsfjölskyldan vilji ekki að þeir séu bendlaðir saman. Wilhelm segir loks Simon að það hafi verið August sem póstaði videóinu. Drottningin segir Wilhelm að August sé næstur í erfðarröðinni og ef Wilhelm flytji ekki ræðuna á afmælishátíðinni muni August gera það í staðinn. Foreldrar Felice selja, Roussau, hestinn hennar sem er uppáhald Söru sem verður mjög leið. Wilhelm segir Simon að August sé næstur í erfðarröðinni. Af þeirri ástæðu gæti Wilhelm afsalað sér krúnunni til þess að þeir gætu verið saman en ef Simon fer og tilkynnir August til lögreglunnar þá hafi þeir ekki lengur þann möguleika. Simon ákveður samt sem áður að rétta leiðin sé að tilkynna August og Wilhelm styður hann í því.
Þáttur 6
Simon slítur sambandi sínu við Marcus. August sannfærir Alexander um að taka á sig alla sök varðandi videóið og hótar að ef Simon tilkynni hann til lögreglunnar muni hann tilkynna að Simon hafi selt sér dóp. Sara segir Felice frá sambandi þeirra August og Felice verður reið. Wilhelm og Simon eru brjálaðir út í August og Wilhelm hótar honum með byssu. Sara viðurkennir að hafa sagt August að Simon hafi ætlað til lögreglunnar. Simon finnst Sara hafa svikið sig og hættir við að fara til lögreglunnar. Áður enn afmælishátíðin hefst segir Simon Wilhelm að hann vilji vera í sambandi með honum þó að þeir þurfi að fela það. Simon enda á því að segja Wilhelm að hann elski hann. Sara tilkynnir August til lögreglunnar. Wilhelm flytur ræðuna en gerir hana að sinni og talar um mikilvægi þess að vera hreinskilinn og það sé engum hollt að halda hlutum leyndum. Hann endar svo ræðuna á því að tilkynna opinberlega að hann hafi logið og að hann sé hinn strákurinn í vídeóinu.
Sara
Sara er íslenskt kvenmannsnafn.
1206
thumb|right|Stytta [[Djengis Khan í Ordos í Innri-Mongólíu.]] Árið 1206 (MCCVI í rómverskum tölum)
Á Íslandi
Fædd
Erlendis
Fædd
Dáin
Ljósritunarvél
thumb|200px|Ljósritunavél í skóla, framleidd af [[Xerox.]]
Ljósritunarvél er tæki sem gerir afrit á pappír af skjölum og myndum fjótlega og ódýrt. Flestar nútímaljósritunarvélar nota ljósritun (e. xerography) til þess að framleiða afrit, þurr aðferð sem notar hita. Sumar ljósritunarvélar nota blekspraututækni en ljósritun er notuð oftast í viðskiptaumhverfi.
Ljósritun var fundin upp af Xerox á sjöunda áratugnum og varð vinsælasta tækni til afritunar af skjölum. Vegna útbreiðslu ljósritunavélar var þroún pappírslausrar viðskipta hindruð fljótlega á stafrænu byltinginni.
Ljósritun er notuð víða í viðskipta, menntun og hjá ríkisstjórn. Sagt hefur verið fyrir um að ljósritunavélar yrðu úreltar í framtíð á meðan þau sem starfa með upplýsingum nota pappírskjöl minna og minna.
Kósi
thumb|220px|right|Málmkósar og kósatöng. thumb|220px|Neðst eru sex kósar, þá fjögur hök og tveir kósar efst.
Kósi (kós eða kóssi) er hlíf, oftast úr málmi en líka úr plasti eða öðru efni, til varnar sliti innan í gati eða lykkju sem band leikur í. Á reimuðum skóm eru tveir ristarflipar og á hvorum tveggja þeirra er oftast röð kósa sem skóþvengir eru þræddir í gegnum. Kósar eru líka algengir á beislum, beltum og seglum. Kósar eru einnig notaðir sem skraut á fatnaði, án nokkurs sérstaks tilgangs.
Í hestamennsku er talað um að ríða kósa af og merkir að ríða í einum fleng eða flengríða, það er greitt.
Atómstöðin
Atómstöðin er skáldsaga eftir Halldór Laxness sem kom út að morgni 22. mars árið 1948 og seldist upp hjá forlaginu samdægurs. Var hún mjög umdeild við útgáfu enda snerti hún á mörgum hitamálum sem voru í íslensku samfélagi á þeim tíma. Halldór sjálfur leit ekki á Atómstöðina sem eina af sínum betri bókum, heldur sem „innlegg í pólitískt hitamál og kannski viss gagnrýni á losarabrag og siðferðisbrest í kjölfar styrjaldarinnar“.
Söguþráður
Bókin segir frá bóndadótturinni Uglu að norðan sem kemur til Reykjavíkur til að læra á orgel. Hún ræður sig í vist hjá þingmanninum og heildsalanum Búa Árland og lærir hjá Organistanum.
Peter Geach
Peter Thomas Geach (29. mars 1916 – 21. desember 2013) var breskur heimspekingur. Hann fékkst einkum við heimspekisögu, rökfræði, hugspeki og trúarheimspeki. Hann var kvæntur heimspekingnum Elizabeth Anscombe og áttu þau sjö börn.
Geach var kaþólskur og var kaþólsk trú að mörgu leyti samtvinnuð heimspeki hans. Heimspeki hans var í anda rökgreiningarheimspekinnar en undir miklum áhrifum frá Tómasi af Akvínó. Geach varði til að mynda þá kenningu að manneskjan sé í eðli sínu skynsemisvera og að hver og einn einstaklingur hafi verið skapaður af guði. Hann vísaði á bug tilraunum í anda Darwins til að líta svo á að skynsemin sé ekki eðlislæg manninum heldur hending þróunarinnar sem „sófisma, hlægilegum eða brjóstumkennanlegum“. Hann hafnaði kenningum um málgetu dýra.
Íslenski þjóðbúningurinn
Íslenski þjóðbúningurinn er samheiti yfir nokkur klæði sem eiga að þykja einkennandi fyrir íslenska þjóð. Þetta eru ýmist gamlir búningar eða nýleg hönnun sem vísar í klæði forfeðranna. Nú eru búningarnir stundum notaðir við hátíðartilefni.
Saga íslenska þjóðbúningsins
Orðið „þjóðbúningur“ kom fyrst fram á 19. öld og á hvortveggja við þann forna klæðnað sem Íslendingar klæddust þá og svo þeim þjóðlega fatnaði sem var endursköpun á hefðbundnum klæðnaði fyrri alda.
Búningar kvenna
alt=|thumb|198x198dp|Skotthúfa Til eru fimm klæðagerðir er taldar eru til þjóðbúninga kvenna. Eru þeir upphlutur, faldbúningur og peysuföt, er eru forn dagleg klæði kvenna ásamt kyrtli og skautbúningi er hannaðir voru sem frá upphafi sem þjóðlegur stássfatnaður.
Faldbúningur
Faldbúningurinn er forn búningur kvenna og þekkist hann allavega frá 17. öld og var hann notaður langt fram eftir 19. öldinni. Nafn búningsins er dregið af höfuðfati hans, sem hefur langt og bogið blað sem beygist til himins. Til eru tvær helstar útgáfur af þessum höfuðbúnaði, krókfaldurinn og spaðafaldurinn. Í forneskju var til siðs að setja önnur höfuðföt ofan á faldinn, svo sem brúðkaupsberettur sem og barðastóra hatta, en voldugur kragi búningsins er ætlaður til stuðnings við slík auka höfuðföt. Undir lok 18. aldar fóru konur að klæðast skotthúfum í stað faldsins við þennan búning.
Peysuföt
thumb|150px|Kona í peysufötum kennir dreng að lesa. Peysufötin eiga upphaf sitt á 18. öld meðal vinnandi kvenna sem tóku að klæðast peysum karla og húfum, enda þóttu þau mun þægilegri en faldbúningurinn við slark og erfiðisvinnu. Urðu þau að dæmigerðum fatnaði almúgakvenna á 19. öld.
Upphlutur
Upphluturinn er uppruninn úr undirfötum faldbúningsins, er varð að lokum sjálfstæður fatnaður.
Kyrtill
Kyrtillinn var hannaður af Sigurði málara um miðja 19. öld. Var búningurinn hannaður með hliðsjón af því er menn töldu landnámskonur hafa klæðst. Höfuðbúnaður kyrtilsins er ekki ósvipaður þeim sem er á faldbúningnum.
Skautbúningur
Skautbúningurinn var einnig hannaður af Sigurði. Var hann hugsaður sem nútímalegri útgáfa af faldbúningnum sem hafði fallið mjög í vinsældum eftir miðja 19. öld.
Þjóðbúningur karla
Hinn almennt viðurkenndi þjóðbúningur karla stendur saman af ullarbuxum knésíðum eða síðbuxum, tvíhnepptu vesti og treyju eður mussu tvíhnepptri (einnig þekkist einhneppt peysa í stað treyjunnar) og skotthúfu.
Fornmannaklæði eða litklæði
Fornmannaklæðin sem Sigurður málari hannaði eru lítið notuð á 21. öldinni. Voru þau hönnuð, líkt og kyrtill kvenna, sem útgáfa af klæðum landnámsmanna. Urðu þau nokkuð vinsæl og klæddust menn þeim t.d. við konungskomuna 1907 og á alþingishátíðinni 1930, en hurfu svo nánast með öllu. Fyrir alþingishátíðina átti Tryggvi Magnússon frumkvæði að því að ungmennafélagar létu sauma sér litklæði til að bera á hátíðinni og urðu nokkrir við því. Búningurinn var samt umdeildur frá upphafi og létu nokkrir gárungar í Reykjavík gera fornmannabúning handa Oddi sterka af Skaganum litklæðunum til höfuðs. Sumir sögðu þó að reiðtúrar Odds í búningnum hefðu orðið til þess að auka áhugann fremur en hitt.
Hátíðarbúningur
Hátíðarbúningurinn er afrakstur samkeppni um þjóðlegan fatnað handa körlum fyrir lýðveldishátíðina 1994. Hann nýtur ekki jafnmikillar virðingar, enda er hann talinn skyldari færeyskum þjóðklæðum en íslenskum, en nýtur þó mikillar hylli.
Stoðnet
Stoðnet er búnaður sem notaður er í læknisfræðilegum tilgangi við að halda líkamlegu holi opnu, svo sem æðum eða öðrum rásum líkamans sem sjúkdómar eða slys hafa skaddað.
Stent
Cistanthe densiflora
Cistanthe densiflora er plöntutegund sem var fyrst lýst af François Marius Barnéoud, og fékk sitt núverandi nafn af M.A. Hershkovitz.
Sjálfbærni
Sjálfbærni er eitt helsta hugtakið í tengslum við hugsunina um afleiðingar þeirra ákvarðanna sem teknar eru í dag á hag og velferð manna og dýra í framtíðinni. Með sjálfbærni er almennt átt við getu kerfisins til að viðhalda sér með tímanum og gefur til kynna að komandi kynslóðir ættu ekki að vera verr settar en núverandi kynslóðir.
Þau samfélög sem aðhyllast sjálfbærni reyna að endurnýta það sem þau geta og er það gert svo að komandi kynslóðir geti notið þeirra auðlinda sem jörðin hefur uppá að bjóða líkt og núverandi kynslóðir hafa gert. Oft getur þó reynst erfitt að setja fram eina afgerandi skilgreiningu á hugtakinu sjálfbærni þar sem það er sífellt að þróast. Til dæmis eru til fleiri en 500 skilgreiningar á hugtakinu.
Efnahagsleg hagkvæmni
Hægt er að líta á efnahaglega hagkvæmni bæði út frá kyrrstöðuhagkvæmni og tímatengdri hagkvæmni.
Kyrrstöðuhagkvæmni
Kyrrstöðuhagkvæmni er ástand þar sem aðeins er litið á eitt tímabil og þá sérstaklega núverandi tímabil. Ákvarðanir sem teknar eru með tilliti til kyrrstöðu hagkvæmni sjá afleiðingar þeirra ákvarðanna aðeins á því ári eða tímabili sem þær eru teknar.
Tímatengd hagkvæmni
Tímatengd hagkvæmni er ástandið þar sem ekki er aðeins litið á eitt tímabil eða ár heldur einnig þau sem eru komandi í framtíðinni. Ákvörðun sem tekin er á tímatengdan hagkvæman hátt tekur tillit til allra afleiðinga sem mögulega gætu orðið vegna ákvörðunarinnar, hvort sem afleiðingin gæti átt sér stað í ár eða á komandi árum.
Sjálfbærni og tímatengd hagkvæmni
Kynslóðir framtíðarinnar eiga ekki að vera verr settar heldur en kynslóðir nútímans, þetta er það sem sjálfbærni gefur til kynna. En hvað er átt við með að vera verr settur? Segjum sem svo að krafist sé þess í þeim skilningi að nægt sé til af raunverulegum birgðum og að náttúruauðlindir séu til staðar. Skilyrði fyrir sjálfbærni væru þau að framtíðarkynslóðir ættu ekki að eiga minna af birgðum heldur en til eru í nútímanum. Þegar kemur að endurnýjanlegum auðlindum að þá er enginn sérstakur ágreiningur á milli sjálfbærni og tímatengdrar hagkvæmni. Tímatengd hagkvæmni gefur yfirleitt til kynna stöðugleika í birgðum auðlinda í gegnum tíman en það er í samræmi við þetta ákveðna viðhorf til sjálfbærni.
Regla Hartwicks
Í tengslum við sjálfbærni þá mælir regla Hartwicks fyrir um endurfjárfestingu auðlindarentunnar og að viðhalda þannig gildum nettó fjárfestingarinnar sem núll. Ef gildið er minna en núll þá hefur fjárfesting verið meiri en hefði þurft að vera og ef það er meira en núll þá hefur fjárfesting verið minni en hefði þurft að vera.
Árið 1976 kom út grein í tímaritinu American Economic Review þar sem upphaflega framsetningin var skilgreind á eftirfarandi hátt: "Fjárfestið öllum hagnaði eða rentu frá óendurnýjanlegum auðlindum í endurskapandi auð eins og vélar. Þessi fyrirmæli virðast leysa siðferðilegu vandamál núverandi kynslóðar í tengslum við að skilja minna eftir fyrir framtíðar kynslóðir með því að „ofnota“ núverandi vöru, sem má að hluta eigna núverandi notkun á óendurnýjanlegum auðlindum."
Seinna kom í ljós að þær niðurstöður sem Hartwick setti fram í líkani fjáruppsöfnunar og fyrningu auðlinda eru við þetta ákveðna tækniumhverfi ekki takmarkaðar. Almennt samband er á milli annars vegar innleiðingu leiðar sem heldur velferð stöðugri og þar sem velferð getur ekki aukist á einhverju tímabili án þess að minnka eitthvað annað tímabil og hins vegar reglu Hartwick fyrir sjálfbærni. Hægt er að fullyrða sambandið með eftirfarandi tveim niðurstöðum:
Yttrín
Yttrín (eftir sænska bænum Ytterby) er frumefni með efnatáknið Y og er númer 39 í lotukerfinu. Yttrín er silfraður, málmkenndur hliðarmálmur. Það er algengt í lantaníðagrýti en finnst aldrei í hreinu formi. Eina stöðuga samsæta yttríns, 89Y, er líka sú eina sem finnst í náttúrunni.
Tvö efnasambönd þess eru notuð í ljómefni til að gera rauða litinn í litasjónvörpum og ljóstvistum. Yttrín er líka notað í rafskaut, raflausnir, rafsíur, leysigeislatæki og ofurleiðara.
Einkenni
Yttrín er gljáandi, silfurlitur, kristallskenndur málmur. Það er fyrsti málmurinnn í fjórðu lotu d-blokk lotukerfisins.
Axel Oxenstierna
thumb|right|Axel Oxenstierna Axel Gustafsson Oxenstierna (16. júní 1583 – 28. ágúst 1654) greifi af Suðurmæri, var sænskur stjórnmálamaður. Hann varð ráðherra í leyndarráðinu 1609 og var ríkiskanslari Svíþjóðar frá 1612 til dauðadags. Hann var aðalráðgjafi Gústafs Adolfs og Kristínar Svíadrottningar.
Íþrótt
thumb|right|Grísk höggmynd af [[kringlukastara frá 2. öld f.Kr. ]] Íþrótt er líkamleg æfing eða keppni sem fer fram samkvæmt fyrirfram ákveðnum reglum. Fólk stundar íþróttir af ýmsum ástæðum, til að sigra í keppni, til að ná besta árangri, til að halda sér í góðu líkamlegu og andlegu formi eða einfaldlega ánægjunnar vegna. Íþróttir eru flokkaðar á ýmsan hátt, til dæmis í einstaklingsíþróttir og hópíþróttir, keppnisíþróttir og almenningsíþróttir, áhugamannaíþróttir og atvinnumannaíþróttir. Íþróttir hafa verið stundaðar í einhverri mynd af mönnum frá alda öðli.
Margar íþróttir eru iðkaðar bæði sem skemmtun eða heilsubót og sem keppnisíþrótt. Þegar íþróttir eru stundaðar í kappi verða þær gjarnan meira spennandi og skemmtilegri. Ýmsir hafa þó gagnrýnt þær á þeim grundvelli að þær séu niðurbrjótandi fyrir meirihlutann sem tapar og það sé hægt að njóta íþrótta sem þeirrar heilsubótar sem þær eru þrátt fyrir að engin keppni sé með í spilinu. Það er heldur ekki óalgengt að einhverskonar veðmál tengist áhorfinu, gjarnan kallað að tippa, til dæmis á fótboltaleiki eða veðja á veðhlaupahesta.
Matreiðslubók
thumb|right|[[Þýska matreiðslubókin Neues, praktisches Kochbuch für die gewöhnliche und feinere Küche eftir Anna Halm frá 1900.]] Matreiðslubók er bók sem inniheldur mataruppskriftir og ráðleggingar um matreiðslu. Matreiðslubækur fjalla líka oft um uppruna matar, ferskleika, val á hráefni og gæði.
Höfðahverfi
Höfðahverfi er íslensk sveit í austanverðum Eyjafirði og tilheyrir Grýtubakkahreppi. Það er kennt við Höfðann, sem stendur við fjörðinn og sést hvaðanæva að úr sveitinni. Þorpið Grenivík er í Höfðahverfi, og margir bóndabæir, svo sem Grýtubakki, Lómatjörn, Hléskógar og Höfði. Þengill mjögsiglandi nam þar land, segir Landnámabók, og er höfðinn kenndur við hann.
Sívar
Sívar er íslenskt karlmannsnafn.
Sarína
Sarína er íslenskt kvenmannsnafn.
Atli Rafn Sigurðarson
Atli Rafn Sigurðarson (f. 16. september 1972 í Reykjavík) er íslenskur leikari.
Múshéri
thumbnail|Múshéri í [[Himalajafjöllum.]] thumbnail|Múshéri í [[Jasperþjóðgarðurinn|Jasper, Alberta, Kanada.]] Múshéri er lítið nagdýr af ættbálki héradýra (Lagomorpha) og af múshéraætt (Ochotonidae). Múshérar lifa í klettóttu fjallendi aðallega á norðurslóðum í allt að 4100 metra hæð. Múshéri er um 20 cm. á hæð, með litla útlimi og kringlótt eyru. Múshérar gefa frá sér hátíðnihljóð til að tjá hættumerki. Um 30 mismunandi tegundir finnast af honum.
Þrátt fyrir nafnið er múshéri hvorki af sömu ættkvísl né ætt og hérar heldur af sama ættbálki.
Postulasagan
thumb|right|Brot af papýrushandriti með Postulasögunni frá um 250. Postulasagan (koine gríska: Πράξεις Ἀποστόλων Praxeis Apostolón; latína: Actūs Apostolōrum) er fimmta bók Nýja testamentisins. Hún segir frá stofnun kirkjunnar og boðun kristni í Rómaveldi. Hún segir frá athöfnum lærisveina Krists eftir dauða hans og upprisu, í Jerúsalem og víðar.
Postulasagan og Lúkasarguðspjall eru bæði eignuð Lúkasi guðspjallamanni og eru talin vera samin um árið 80-90 e.Kr. Postulasagan er framhald Lúkasarguðspjalls og segir frá uppstigningunni, komu heilags anda á hvítasunnu og þróun kirkjunnar í Jerúsalem. Í fyrstu taka Gyðingar kristni vel, en snúast síðan gegn fylgjendum hennar. Páll postuli snýr sér því að boðun trúarinnar meðal heiðingja. Postulasögunni lýkur með fangelsun Páls í Róm.
Postulasagan svarar því af hverju kristin kirkja náði mestri útbreiðslu utan við samfélag Gyðinga og nefnir þá ástæðu að þeir hafi hafnað því að viðurkenna Jesús frá Nasaret sem messías. Flestum ræðunum í Postulasögunni er beint til Gyðinga og má þannig líta á hana sem eins konar varnarrit.
Boxarauppreisnin
Uppreisnin átti sér stað samhliða alvarlegu þurrkatímabili og óreiðu vegna sívaxandi erlendra áhrifa í Kína. Eftir að ofbeldi gegn útlendingum og kristnum Kínverjum færðist í aukana í Sjandong og Norður-Kína í júní árið 1900 komu Boxararnir, sem héldu að þeir væru ónæmir fyrir erlendum vopnum, af stað uppþoti í Peking með slagorðinu „Styðjið Tjingstjórnina og útrýmið útlendingunum“. Útlendingar og kristnir Kínverjar leituðu skjóls í sendiráðahverfi borgarinnar. Þegar fréttir bárust af því vesturveldin hygðust gera innrás til að binda enda á umsátrið um sendiráðahverfið lýsti Cixi keisaraekkja yfir stuðningi við Boxarana og gaf auk þess út keisaralega stríðsyfirlýsingu á hendur erlendum veldum. Erindrekar, erlendir borgarar, hermenn og annað kristið fólk var umsetið í sendiráðahverfinu af kínverska keisarahernum og boxurunum í 55 daga.
Mikill ágreiningur var milli kínverskra ráðamanna um hvort rétt væri að styðja Boxarana eða ná fram sáttum. Yfirmaður kínverska hersins, Ronglu hershöfðingi, kvaðst seinna hafa reynt að halda hlífiskildi yfir umsetnu útlendingunum. Kína varð nú fyrir innrás átta þjóða bandalags Bretlands, Frakklands, Bandaríkjanna, Japans, Þýskalands, Rússlands, Ítalíu og Austurríki-Ungverjalands. Kínverjum tókst í fyrstu að hrekja her bandalagsins á bak aftur en voru fljótt sigraðir þegar 20.000 vopnaðir hermenn komu til Kína. Her bandalagsins kom til Peking þann 14. ágúst og rauf umsátrið um sendiráðahverfið. Herir vesturveldanna létu síðan greipar sópa um höfuðborgina og sveitina í kring og tóku af lífi alla þá sem grunaðir voru um að vera boxarar.
Árið 1901 voru sett lög sem kváðu á um að embættismenn sem hefðu stutt boxarana skyldu aflífaðir, erlendir hermenn skyldu staðsettir í Peking og Kína skyldi greiða þjóðunum í bandalaginu himinháar skaðabætur næstu 39 árin. Keisaraekkjan lýsti í kjölfarið yfir stuðningi við ýmsar kerfis- og efnahagsumbætur til þess að reyna að bjarga Tjingveldinu. Allt kom þó fyrir ekki og Tjingveldið hrundi árið 1912.
Sirkon
Sirkon er frumefni með efnatáknið Zr og sætistöluna 40 í lotukerfinu. Það er gljáandi, hvítgrár, sterkur hliðarmálmur sem líkist títan. Sirkon er aðallega unnið úr steintegundinni zirkoni og hefur mikið tæringarþol. Sirkon er aðallega notað í kjarnorkuofna sem nifteindagleypir og í tæringarþolnar málmblöndur.
Ragnar Sigurðsson
thumb|Ragnar með FC Krasnodar. Ragnar Sigurðsson (fæddur 19. júní 1986) er íslenskur fyrrum knattspyrnumaður. Hann hóf ferilinn hjá Fylki og hefur m.a. spilað með IFK Göteborg, F.C. København, FC Krasnodar, FC Rostov og Fulham F.C.. Í lol ferils sneri hann til Fylkis eitt tímabil. Hann spilaði sem varnarmaður.
Einnig var hann valinn í HM 2018 hópinn sem fór til keppninnar í Rússlandi.
Dacrydium
Dacrydium er ættkvísl sígrænna barrtrjáa og runna frá Nýju-Kaledóníu til Filippseyja og Kína. Tegundirnar eru nú sextán, en voru áður mun fleiri, og var henni skift í deildir A, B, and C af Florin 1931. Endurflokkun de Laubenfels og Quinn (sjá tilvísanir), flokkuðu deild A sem nýja ættkvísl Falcatifolium, skifti deild C í fjórar ættkvíslir: Lepidothamnus, Lagarostrobos og Halocarpus, og hélt einvörðungu deild B sem upprunalegu ættkvíslinni (Dacrydium).
Ella
Ella er íslenskt kvenmannsnafn.
Listi yfir háskóla á Íslandi
Eftirfarandi er listi yfir háskóla á Íslandi:
Listi yfir vötn á Íslandi
thumb|Hestvatn við Hvítá.
Selja (mannsnafn)
Selja er íslenskt kvenmannsnafn.
Sjafnar
Sjafnar er íslenskt karlmannsnafn.
Skotfélag Reykjavíkur
Skotfélag Reykjavíkur (Reykjavig Skydeforening) var fyrsta íþróttafélag á Íslandi. Það var stofnað 1867. Skothúsvegur í miðbæ Reykjavík dregur nafn sitt af æfingahúsi þess. Æfingahús þeirra nefndu þeir Reykjavig Skydeforenings Pavillon, en það gekk ávallt undir nafninu Skothúsið.
Plútarkos
Plútarkos eða Mestrius Plutarchus (forngríska: Πλούταρχος; 46 – 127) var forngrískur sagnaritari, ævisöguritari, rithöfundur og platonskur heimspekingur. Plútarkos fæddist í Kæroneu í Böótíu í Grikklandi, um 31 km austur af Delfí.
Dunkerque
thumb|right|Ströndin í Dunkerque. Dunkerque (hollenska: Duinkerke) er hafnarborg í Nord-héraði sem nú tilheyrir Frakklandi en var áður hluti af Flandri. Borgin er um tíu kílómetrum sunnan við landamæri Belgíu. Nafnið kemur úr vestur-flæmsku: duin, sem merkir sandalda, og kerke sem merkir kirkja.
Á 17. öld var Dunkerque bækistöð hinna svokölluðu Dúnkarka, flota sjóræningjaskipa, verslunarskipa og fiskiskipa sem barðist gegn flota Hollendinga í Áttatíu ára stríðinu og sem fiskuðu meðal annars á Íslandsmiðum.
26. maí til 4. júní 1940 fór þar fram orrustan um Dunkerque milli herja Þjóðverja og Breta og Frakka.
Soilwork
thumb|Soilwork, 2016. thumb|Björn ,,Speed" Strid er eini upprunalegi meðlimur Soilwork sem er enn virkur. Soilwork er melódísk dauðarokkssveit frá Helsingborg, Svíþjóð, sem stofnuð var árið 1995 undir heitinu Inferior Breed. Hljómsveitin byrjaði í hrárri stíl með þrassáhrifum en fór eftir aldamót 2000 í meiri melódískari átt og með hreinni raddir í lagasmíðum sínum.
Soilwork hefur notið ágætra vinsælda í Evrópu og Bandaríkjunum og túrað með hljómsveitum eins og t.d. In Flames, Nevermore og Fear Factory.
Stórhyrningur
thumbnail|Stórhyrningspar. thumbnail|Stórhyrningur. thumbnail|Lamb stórhyrnings thumbnail|Útbreiðsla. Stórhyrningur eða klettafjallasauður (fræðiheiti: Ovis canadensis) er tegund af villtu sauðfé sem býr í fjalllendi í vestanverðri Norður-Ameríku. Líklega lifði stórhyrningur í austanverðri Asíu, en flutti sig um set á kuldaskeiði til Norður-Ameríku og lifir þar enn. .
Kviksjá
thumb|100px|Kviksjá thumb|Séð inn í kviksjá Kviksjá (skrautstokkur, skraut(flygsu)kíkir eða kaleidóskóp) er rörlaga leikfang sem er alsett speglum að innanverðu sem endurspegla litlar skrautflygsur, t.d. glerbúta og perlur, sem hafa verið komið fyrir í rörinu. Þegar síðan er horft í kviksjána má sjá samhverf form og með því að snúa henni ummyndast þau og breytast. Kviksjáin var þekkt í Grikklandi til forna, en Sir David Brewster enduruppgötvaði hana árið 1816 og fékk einkaleyfi fyrir henni árið 1817.
Gönguskarðsá
Gönguskarðsá er bergvatnsá í Skagafirði sem rennur til sjávar í Gönguskarðsárósi í Skarðskrók (litlum innsveig á ströndinni rétt norðan bæjarins) norður af Sauðárkrók. Hún er stundum sögð mesta manndrápsá Skagafjarðarsýslu.
Í Landnámu er sagt frá því að sumir landnámsmanna hafi lent skipum sínum í Gönguskarðsárósi en þar hefur engin lending verið í margar aldir. Áin hefur nú verið brúuð niðri við ósinn en eldri brú var nokkru ofar.
Gönguskarðsá var virkjuð á árunum 1947-1949 og vatn leitt úr litlu lóni ofan við Sauðárkrók og að aflstöð nyrst í bænum. Á miðri pípunni er jöfnunarturn (þrýstivatnsturn) úr steinsteypu, hinn fyrsti á landinu. Vorið 2007 gaf aðveitupípa Gönguskarðsárvirkjunar sig og varð mikið tjón þegar aur og vatn flæddu inn í hús í kaupstaðnum.
Svo er að skilja heimildir sem áin breyti um nafn við "Kamba" (þegar hún á 9 km ógengna til sjávar) án þess að í hana falli önnur stór á, og heitir þaðan aftur úr Víðidalsá. Samtals mun áin Gönguskarðsá og Víðidalsá vera um 27 km.
Johnstoneyja
thumb|right|Gervihnattamynd af Johnstoneyju. Johnstoneyja er baugeyja í Norður-Kyrrahafi á milli Hawaii og Marshalleyja (staðsetning: 16°45′N 169°30′W). Fjórar eyjar standa up úr kóralrifinu; tvær náttúrulegar eyjar: Johnstoneyja og Sandeyja, auk tveggja manngerðra eyja: Norðureyju og Austureyju. Baugeyjan heitir í höfuðið á James Johnston skipherra sem uppgötvaði hana 10. desember 1807. Hún er yfirráðasvæði Bandaríkjanna.
1207
thumb|right|[[Sancho 2. Portúgalskonungur.]] Árið 1207 (MCCVII í rómverskum tölum)
Á Íslandi
Fædd
Dáin
Erlendis
Fædd
Hreppslaug
Hreppslaug er lítil sundlaug í Skorradal í Borgarfirði skammt frá Andakílsárvirkjun og Hvanneyri. Sundlaugin var fyrst byggð 1928 og voru þar haldin sundmót lengi vel. Í dag er rekstur hennar nokkuð erfiður. Ungmennafélagið Íslendingur stóð fyrir byggingu Hreppslaugar á sínum tíma.
Varró
Marcus Terentius Varro, víðast þekktur undir nafninu Varró, (116 f.Kr. – 27 f.Kr.) var rómverskur fræðimaður og rithöfundur, sem Rómverjar kölluðu „lærðasta mann Rómaveldis“.
Rit
Varró samdi meira en 400 ritverk um ævina en einungis tvö eru varðveitt. Brot eru varðveitt úr sjötíu verkum öðrum. Varðveitt eru verkin:
Selka
Selka er íslenskt kvenmannsnafn.
Ungmennafélagið Vorboðinn
Ungmennafélagið Vorboðinn var stofnað 3. janúar 1915 og er félagssvæði þess Engihlíðarhreppur hinn forni í Austur-Húnavatnssýslu. Félagið er aðili að USAH
Skrifstofa félagsins er í Bakkakoti. Nágrannar þeirra úr Hvöt léku heimaleiki sína í knattspyrnu á Bakkakotsvelli upp úr 1980.
Wright-bræður
Wright bræður voru bandarískir bræður að nafni Wilbur og Orville sem fyrstir flugu flugvél.
Árið 1903 urðu tímamót í sögu mannkyns því þá tókst þeim Wilbur Wright (1867 – 1912) og Orville Wright (1871 – 1948) fyrstum manna að ná því að koma mannaðri vélflugu á loft. Fyrsta flug þeirra bræðra varði í 12 sekúndur og vélin náði 20 feta hæð. Þó flugið hafi ekki verið langt þá afsönnuðu þeir kenningar lærðra vísindamanna um að vél sem væri þyngri en loftið gæti ekki flogið. Þetta fyrsta flug átti einnig eftir að skipta sköpum fyrir framtíðarsýn manna því 20. öldin átti efir að verða flugöldin í samgöngusögunni.